Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 986

e) Minden olyan nemzetközi kutatási szerv, amelynek a japán, az orosz vagy a spanyol nem hivatalos nyelve vagy hivatalos nyelveinek egyike, megteheti, hogy dokumentációjában mellõzze a Japánban, az Orosz Föderációban és az egykori Szovjetunióban kiadott szabadalmi iratokat, valamint a spanyol nyelven készített szabadalmi iratokat, amelyekrõl angol nyelvû kivonatok általában nem állnak rendelkezésre. Ha ennek a Szabályzatnak a hatálybalépését követõen angol nyelvû kivonatok általában rendelkezésre állnak, az ilyen kivonatokra vonatkozó anyagokat attól az idõponttól számított hat hónapon belül, amikor az említett kivonatok általában rendelkezésre állnak, fel kell venni a dokumentációba. Ha az angol nyelvû kivonatok szolgáltatásában fennakadások állnának elõ azokon a mûszaki területeken, amelyek vonatkozásában angol nyelvû kivonatok korábban általában rendelkezésre álltak, a Közgyûlés megteszi a szükséges intézkedéseket annak érdekében, hogy a vonatkozó mûszaki területeken az említett szolgáltatásokat haladéktalanul helyreállítsák.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes